Il-Ministru għall-Intern, Sigurta Nazzjonali u Infurzar tal-Liġi Byron Camilleri sostna li mhux infurmat li hemm xi immigranti fuq il-vapuri tal-Captain Morgan li jinsabu fuq strajk tal-ġuħ. Huwa kien qed iwieġeb mistoqsija fil-Parlament tad-deputat Nazzjonalista Beppe Fenech Adami. Sadanittant, id-deputat tal-Oppożizzjoni Godfrey Farrugia staqsih jekk hux veru li l-Gvern qed juża bastimenti merkantili biex “jisforza” immigranti lura lejn il-Libja. Camilleri wieġbu li l-Gvern dejjem għamel ħafna iżjed mill-obbligi li hu marbut bihom biex isalva l-ħajjiet tal-immigranti.